कैथल : पिता ने की 17 साल की बेटी की हत्या  
हरियाणा के कैथल में पिता ने 17 साल की बेटी की हत्या कर दी। बेटी ने अपने उम्रदराज पति के साथ सुसराल जाने से इनकार कर दिया था।
हरियाणा के कैथल में एक पिता ने अपनी 17 साल की बेटी की हत्या कर दी है। बेटी का कसूर इतना था कि उसने अपने 50 साल के पति के साथ सुसराल जाने से इनकार कर दिया था। इस लड़की ने नज़दीक के पुलिस थाने जाकर दो बार अपनी सुरक्षा की गुहार लगाई थी पर दोनों बार पंचायत उसे समझाकर वापस ले आयी थी। इस लड़की की शादी अट्टा−साट्टा के रिवाजों से हुई थी जिसमें दो परिवारों के बीच दूल्हा और दुल्हन की अदला बदली की जाती है।   लड़की इलाके के एसपी से शिकायत करने वाली थी पर उससे पहले ही उसकी हत्या कर दी गई। परिवार वालों ने हत्या के बाद इसका अंतिम संस्कार करने का प्रयास किया पर रिश्तेदारों ने पुलिस को ख़बर कर दी। पुलिस ने हत्या के आरोप में लड़की के चाचा और पिता को हिरासत में ले लिया है।